 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**proiect din 13.12.2017**

Urmare a notificării depuse de **SC ECO AUDIT SRL** cu sediul în municipiul Bistrița, str. Grigore Moisil, nr. 30, județul Bistrița-Năsăud, privind prima versiune a planului **PUZ *–* ”Construire agropensiune turistică”** în localitatea Jelna, extravilan, comuna Budacu de Jos, jud. Bistrița-Năsăud, solicitare înregistrată la Agenţia pentru Protecţia Mediului Bistrița sub nr. 13259/23.11.2017, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 13.12.2017,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

***planul - PUZ – ”Construire agropensiune turistică” în localitatea Jelna, extravilan, comuna Budacu de Jos, jud. Bistrița-Năsăud***

***titular:*** *SC ECO AUDIT SRL cu sediul în municipiul Bistrița, str. Grigore Moisil, nr. 30, județul Bistrița-Năsăud,*

***nu necesită evaluare de mediu, nu necesită evaluare adecvată și se adoptă fără aviz de mediu.***

**Motivele care au stat la baza luării deciziei etapei de încadrare sunt:**

*- planul are ca scop stabilirea reglementărilor care se impun pentru introducerea unei suprafețe din extravilan (S=3092 m2) în intravilanul localității Jelna, comuna Budacu de Jos și realizarea unei zone de interes pentru turism prin construirea unei pensiuni agroturistice;*

*- folosința actuală a terenului este arabil;*

*- bilanțul teritorial include:*

*- construcții (927 m2) cu: pensiune (784 m2), garaj (82 m2) și foișor (61 m2)*

*- circulații (435 m2)*

*- parcare (150 m2)*

*- spații verzi (927,6 m2 - 30%)*

*- grădină zarzavat (651,8 m2)*

*- POT=30%, CUT=0,6, iar regimul de înălțime al pensiunii va fi P+1.*

***1.****Caracteristicile planurilor şi programelor cu privire, în special, la:*

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

*Prin PUZ studiat se propun:*

*-stabilirea functiunii zonei;*

*-precizarea regimului de înățtime și a indicatorilor POT și CUT;*

*-realizarea acceselor carosabile și pietonale;*

*-aliniamente obligatorii, distanțe de retragere față de aliniament;*

*-echipare edilitară a amplasamentului;*

*-reguli cu privire la spații verzi și împrejurimi.*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

*Terenul este situat în extravilanul localității și este teren arabil.*

*În întocmirea planului s-a ținut cont de amplasarea și retragerea construcțiilor, asigurarea acceselor și parcărilor, echiparea tehnico-edilitara, asigurarea de spatii verzi , etc.*

*În întocmirea PUZ-ului s-a ținut cont de respectarea prevederilor Ordinului nr.119/2014 privind aprobarea Normelor de igiena și a recomandărilor privind mediul de viață al populației.*

*Modificările propuse nu conduc la posibilitatea apariției de efecte semnificative asupra mediului și nu influenteaza alte planuri si programe.*

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

*Prin PUZ se va asigura o suprafaţă S=927,6 m2 spațiu verde, respectiv 30 % spaţiu verde din suprafața terenului.*

*d) problemele de mediu relevante pentru plan sau program:*

*- factorul de mediu apă: alimentarea cu apa potabila se va face din reteaua stradala de apă și din puț săpat, iar canalizarea menajera se va face în fosa septică vidanjabila betonată.*

*. - factorul de mediu aer: principalele surse de poluare a aerului sunt traficul auto în timpul construirii și după punere în funcțiune. Încălzirea spațiilor este propusă geotermal.*

*- factorul de mediu sol: poate fi afectat prin depozitări necontrolate de deșeuri și prin scurgeri*

*accidentale de carburanţi şi uleiuri. La realizarea proiectului, deșeurile menajere și deșeurile de construcție vor fi predate operatorului de salubritate din zonă, prin contract.*

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor): - Nu este cazul.*

***2.*** *Caracteristicile efectelor şi ale zonei posibil a fi afectate cu privire, în special, la:*

*a) probabilitatea, durata, frecvenţa şi reversibilitatea efectelor:*

*- prin soluții constructive corespunzătoare adoptate la realizarea proiectului, impactul asupra mediului nu va fi semnificativ şi nu va produce efecte ireversibile.*

*b) natura cumulativă a efectelor:*

*- planul propus nu are efecte cumulative cu alte planuri urbanistice în vigoare sau propuse pentru zonele învecinate. Terenul se învecinează cu două proprietăți private, cu drum județean și cu râul Budac.*

*c) natura transfrontieră a efectelor: - nu este cazul;*

*d) riscul pentru sănătatea umană sau pentru mediu (de exemplu, datorită accidentelor);*

*- la realizarea PUZ-ului propus s-a avut in vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei;*

*- prin soluții constructive corespunzătoare adoptate la realizarea nu se va produce un impact semnificativ asupra mediului;*

*- zona studiată nu este expusă riscurilor naturale.*

*e) mărimea şi spaţialitatea efectelor (zona geografică şi mărimea populaţiei potenţial afectate):*

*- vecinătăţile nu vor fi afectate de implementarea planului propus;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural:*

*- nu este cazul;*

*(ii)depăşirea standardelor sau a valorilor limită de calitate a mediului:*

*- terenul studiat nu este amplasat in arie in care standardele de calitate ale mediului, stabilite de legislaţie, au fost depăşite;*

*(iii) folosirea terenului în mod intensiv:*

*- nu este cazul;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

*- amplasamentul este situat în afara ariilor naturale protejate.*

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin PUZ, titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

5. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării apărute în cotidianul ”Răsunetul” din 21.11.2017 și din 24. 11.2017;

- Anunț public privind depunerea notificării apărut pe site-ul APM Bistrița-Năsăud la 23.11.2017;

- Anunț public privind decizia etapei de încadrare publicat pe site-ul APM Bistrița-Năsăud în data de 13.12.2017;

..................

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.**

**Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.**

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Csilla Hapca